สภาพเศรษฐกิจที่ย่ำแย่ในปัจจุบัน ส่งผลให้คนเป็นโรคอ้วนได้อย่างไร?
การศึกษาหลายฉบับชี้ว่า คนอเมริกันจับจ่ายใช้สอย ในการซื้อหาอาหารกันน้อยลง แต่นั่นก็อาจเป็นสาเหตุของการเป็นโรคอ้วนได้ เช่นเดียวกันกับในปร
ผู้เชี่ยวชาญหลายคนกล่าวว่าในสภาพเศรษฐกิจที่ย่ำแย่นี้ ทำให้ชาวอเมริกันเลือกรับประทานอาหารที่มีปริมาณน้ำตาลไขมัน และให้พลังงานสูง แต่มีคุณค่าทางอาหารต่ำ หรือที่เรียกกันว่า "Junk Food" หรือ อาหารขยะนั่นเอง ศาสตราจารย์จูดิธ วายลี โรเส็ทแห่งมหาวิทยาลัย Yeshiva ในนครยิวยอร์คกล่าวว่ามีการศึกษาวิจัยบางฉบับ ระบุว่าอาหารขยะนั้น มีราคาเพียงหนึ่งในสามของอาหารที่มีคุณค่าทางโภชนาการจำพวกผัก และผลไม้ แต่อันที่จริงแล้วราคาผักและผลไม้ เพิ่มสูงขึ้นเรื่อยๆ ในขณะที่ราคาอาหารขยะยังคงเดิม คุณแมริแอน เฟอเดลซึ่งมีคนอาศัยอยู่ในบ้านถึง 11 คนกล่าวว่า คนในครอบครัวของเธอไม่ได้รับประทานอาหารที่เป็นประโยชน์ต่อสุขภาพแต่เลือกทานอาหารที่ทำให้อิ่มท้อง ภัตตาคารบางแห่งในสหรัฐถึงกับโฆษณาว่ามีอาหารพิเศษสำหรับช่วงสภาวะเศรษฐกิจซบเซา ซึ่งก็คือไส้กรอกที่เต็มไปด้วยไขมันนั่นเอง การศึกษาหลายๆฉบับที่มหาวิทยาลัยวอชิงตัน ซึ่งอยู่ทางฝั่งตะวันตกของรัฐวอชิงตัน แสดงให้เห็นว่าความยากจนที่เพิ่มขึ้น 10% ส่งผลให้ผู้ใหญ่อเมริกันเป็นโรคอ้วนเพิ่มขึ้นถึง 6% คุณเอน ดักแกนที่ธนาคารอาหารนิวยอร์ค ซิตี้ กล่าวว่าสภาพเศรษฐกิจที่ย่ำแย่ และอัตราการเป็นโรคอ้วนที่เพิ่มสูงขึ้นส่งผลกระทบต่อสาธารณสุข และว่าเรื่องดังกล่าวทำให้ผู้คน ครอบครัว และเด็กๆจำนวนมากขึ้น มีร่างกายที่อ่อนแอ ต่ออาการเจ็บป่วยด้วยโรคภัยไข้เจ็บที่เกี่ยวข้องกับเรื่องโภชนาการ คุณแบรี่ พ็อพคินเจ้าหน้าที่ด้านโภชนาการ และการเป็นโรคอ้วน แห่งมหาวิทยาลัยนอร์ธ แคโรไลน่ากล่าวว่า ปัจจุบันเริ่มที่จะเห็นแล้วว่า เด็กทั่วโลกเป็นโรคเบาหวานและเมื่อถึงเวลาที่เด็กเหล่านั้นมีอายุ 30 และ 40 ปี พวกเขาก็จะสูญเสียนิ้วแขน ขา และอาจสูญเสียการมองเห็นได้ ผู้เชี่ยวชาญด้านสุขภาพกล่าวว่าการที่คนเรารับประทานอาหารขยะมากเกินไปนั้น เป็นเรื่องง่ายเพราะว่าอาหารเหล่านั้นมีรสชาดดี ทำให้ต้องทานมากขึ้น เพื่อให้ตัวเองพึงพอใจ นักโภชนาการหลายท่านกล่าวว่ารัฐบาลของประเทศต่างๆ จำเป็นต้องหาวิธีที่จะทำให้ผัก และผลไม้มีราคาถูกลงเพื่อให้ผู้คนซื้อหามารับประทานได้ และประชาชนก็จำเป็นต้องเรียนรู้ วิธีการทำอาหารแบบประหยัดแต่มีคุณค่าทางโภชนาการสูง